arnastofnun/IGC-2024 huggingface dataset:
S-355/2016

Mál þetta var höfðað með ákæru lögreglustjórans á höfuðborgarsvæðinu, útgefinni 6. september 2016, á hendur H-kk-þgf A-kk-þgf B-kk-þgf, kt. 000000-0000, til heimilis að [...] í Kópavogi.

Ákærða er gefið að sök fíkniefnalagabrot „með því að hafa miðvikudaginn 9. september 2015, að Krókhálsi 10 í Reykjavík, haft í vörslum sínum 155,57 g af maríhúana, 8,08 g af amfetamíni, 2,39 g af kannabisstönglum, 7,53 g af tóbaksblönduðu kannabisefni og 2 kannabisplöntur, sem lögregla fann við leit.“

Telst þetta varða við 2. gr., sbr. 5. og 6. gr. laga nr. 65/1974 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á haldlögðum fíkniefnum samkvæmt ákæru.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til og er réttilega heimfærð til refsiákvæða í ákæru.

Ákærða gekkst undir sektargreiðslu hjá lögreglustjóra 14. maí 2014 fyrir brot gegn lögum um ávana- og fíkniefni og að nýju 10. maí 2016 fyrir að aka bifreið undir áhrifum ávana- og fíkniefna.

Refsing ákærða samkvæmt 1. mgr. 5. gr. laga nr. 65/1974 og að teknu tilliti til 78. gr. almennra hegningarlaga nr. 19/1940 þykir hæfilega ákveðin fangelsi í 60 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða sakarkostnað málsins samkvæmt yfirliti sækjanda og svo sem nánar greinir í dómsorði, en annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

Dómsorð:

Ákærði, H-kk-nf A-kk-nf B-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 155,57 g af maríhúana, 8,08 g af amfetamíni, 2,39 g af kannabisstönglum, 7,53 g af tóbaksblönduðu kannabisefni og 2 kannabisplöntum.

Ákærði greiði 64.480 krónur í sakarkostnað.

Þ-kk-nf I-kk-nf N-kk-nf
S-364/2016

Mál þetta var höfðað með ákæru lögreglustjórans á höfuðborgarsvæðinu, útgefinni 27. september 2016, á hendur F-kk-þgf S-kk-þgf, kt. 000000-0000, til heimilis að [...] á Selfossi.

Ákærða er gefið að sök „umferðarlagabrot í Kópavogi, með því að hafa fimmtudaginn 19. maí 2016, ekið bifreiðinni UG-510, sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 19 ng/ml) um Þverbrekku við Hlaðbrekku uns aksturinn var stöðvaður.

Telst brot þetta varða við 1., sbr. 2. mgr., 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.“

Þess er krafist að ákærði verði dæmdur til refsingar, til sviptingar ökuréttar og til greiðslu alls sakarkostnaðar.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærði er 29 ára. Samkvæmt sakavottorði var hann 11. mars 2013 dæmdur í 30 daga fangelsi fyrir brot gegn 1. mgr. sbr. 2. mgr. 45. gr. a. umferðarlaga og sviptur ökurétti ævilangt, en hann hafði þá tvívegis áður, 22. nóvember 2007 og 21. apríl 2009, gengist undir sektargreiðslu og tímabundna sviptingu ökuréttar fyrir slíkt brot. Þá var ákærða með dómi 25. mars 2014 gert að sæta fangelsi í þrjá mánuði fyrir brot gegn sömu lagaákvæðum og að auki fyrir að aka bifreið undir áhrifum áfengis og sviptur ökuréttindum. Með dómnum var ævilöng ökuréttarsvipting áréttuð. Loks var ákærði gert að sæta fangelsi í 90 daga með dómi 13. janúar 2016 fyrir ölvunarakstur og akstur sviptur ökuréttindum. Ævilöng ökuréttarsvipting var áréttuð að nýju. Að þessum sakaferli ákærða virtum, sbr. 5. töluliður 1. mgr. 70. gr. almennra hegningarlaga nr. 19/1940, þykir refsing ákærða hæfilega ákveðin fangelsi í sex mánuði.

Árétta ber að ævilöng ökuréttarsvipting ákærða haldist.

Ákærði verður dæmdur til að greiða allan sakarkostnað málsins samkvæmt yfirliti sækjanda um hann, en annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

Dómsorð:

Ákærði, F-kk-nf S-kk-nf, sæti fangelsi í sex mánuði.

Ákærði er sviptur ökurétti ævilangt.

Ákærði greiði 76.971 krónu í sakarkostnað.

Þ-kk-nf I-kk-nf N-kk-nf
S-365/2016

Mál þetta var höfðað með ákæru lögreglustjórans á höfuðborgarsvæðinu, útgefinni 27. september 2016, á hendur A-kk-þgf E-kk-þgf Í-kk-þgf, kt. 000000-0000, til heimilis að [...] í Kópavogi.

Ákærða er gefinn að sök þjófnaður „með því að hafa þriðjudaginn 26. júlí 2016, á bókasafni Kópavogs að Fannborg 2, stolið fartölvu og skjávarpa að áætluðu verðmæti 229.998 krónur, með því að spenna upp læstan skáp í fyrirlestrarsal og í beinu kjölfari gengið út úr húsnæðinu með verðmætin í fórum sínum.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru. Er brot hans þar réttilega heimfært til 244. gr. almennra hegningarlaga.

Með dómi 5. nóvember 2015 var ákærði dæmdur í 8 mánaða fangelsi fyrir nokkur þjófnaðarbrot, en honum hafði þá í þrígang verið gerð skilorðsbundin fangelsisrefsing fyrir þjófnað, síðast með dómi 15. desember 2014 þar sem refsing var ákveðin 6 mánaða fangelsi. Var tekin upp refsing samkvæmt fyrri dóminum og dæmd með í hinum seinni. Þá var ákærða gert að sæta fangelsi í 30 daga með dómi 7. september 2016 fyrir tvö þjófnaðarbrot sem hann framdi 16. nóvember 2015 og 16. janúar 2016.

Refsing ákærða verður ákveðin sem hegningarauki við framangreindan dóm 7. september 2016, sbr. 78. gr. almennra hegningarlaga. Þykir hún að sakaferli ákærða virtum hæfilega ákveðin fangelsi í 30 daga.

Engan sakarkostnað leiddi af meðferð málsins.

Þ-kk-nf I-kk-nf N-kk-nf dómstjóri kvað upp dóm þennan.

Dómsorð:

Ákærði, A-kk-nf Ö-kk-nf Í-kk-nf, sæti fangelsi í 30 daga.

Þ-kk-nf I-kk-nf N-kk-nf
S-38/2016

Mál þetta var höfðað með ákæru lögreglustjórans á Suðurnesjum, útgefinni 4. þ.m., á hendur A-x-x S-x-x G-x-x, fæddum [...], þýskum ríkisborgara.

Ákærða er gefið að sök brot gegn 2. gr. sbr. 5. og 6. gr. laga nr. 65/1974 um ávana- og fíkniefni „með því að hafa sunnudaginn 6. desember 2015 staðið að innflutningi á samtals 150,69 g af kókaíni, sem hafði að meðaltali 73% styrkleika, ætluðu til söludreifingar hér á landi í ágóðaskyni. Fíkniefnin flutti ákærði til landsins sem farþegi með flugi AB-3546 frá Berlín, Þýskalandi, falin í líkama sínum í 15 pakkningum.“

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á framangreindum fíkniefnum.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Við ákvörðun refsingar ákærða samkvæmt 1. mgr. 5. gr. laga nr. 65/1974 verður að leggja til grundvallar þá staðhæfingu hans að hann hafi ekki verið eigandi fíkniefnanna og að hann hafi tekið að sér að flytja þau hingað til lands gegn þóknun. Að auki ber að horfa til þess að af hálfu ákæruvalds hefur því verið lýst yfir að könnun á sakaferli ákærða hafi leitt í ljós að hann hafi ekki áður sætt refsingu sem þýðingu hafi við refsiákvörðun í málinu. Að þessu virtu og með hliðsjón af dómaframkvæmd og magni og styrkleika þeirra efna sem brot ákærða tekur til þykir refsing hans hæfilega ákveðin fangelsi í 6 mánuði. Til frádráttar refsingunni kemur gæsluvarðhald sem ákærði hefur sætt frá 7. desember 2015.

Með vísan til 6. mgr. 5. gr. laga nr. 65/1974 er fallist á kröfu ákæruvalds um upptöku fíkniefna.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda, sem ákveðin er að meðtöldum virðisaukaskatti, og aksturskostnað hans, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, A-x-x S-x-x G-x-x, sæti fangelsi í 6 mánuði. Til frádráttar refsingunni kemur gæsluvarðhald sem ákærði hefur sætt frá 7. desember 2015.

Ákærði sæti upptöku á 150,69 g af kókaíni.

Ákærði greiði 1.172.626 krónur í sakarkostnað, þar af 992.000 krónur í þóknun til skipaðs verjanda síns, J-kvk-ef S-kvk-ef héraðsdómslögmanns, og 86.020 krónur vegna aksturskostnaðar.

Þ-kk-nf I-kk-nf N-kk-nf
S-395/2016

Mál þetta var höfðað með ákæru lögreglustjórans á Suðurnesjum, útgefinni 17. október 2016, á hendur S-kk-þgf Þ-kk-þgf K-kk-þgf, kt. 000000-0000, [...] Garði.

Ákærða eru gefin að sök eftirtalin umferðarlagabrot:

1. Með því að hafa, mánudaginn 26. janúar 2015, ekið bifreiðinni SZ 692 um Garðabraut í Garði sviptur ökurétti.

2. Með því að hafa, miðvikudaginn 27. júlí 2016, ekið bifreiðinni SZ 692 norður Garðveg í Garði sviptur ökurétti og á 127 kílómetra hraða miðað við klukkustund þar sem leyfður hámarkshraði er 90 kílómetrar á klukkustund.

Teljast brot í báðum liðum varða við 1. mgr. 48. gr. og brot í lið 2 einnig við 2. mgr. 37. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og boðaði ekki forföll en í fyrirkalli, sem birt var honum 17. fyrra mánaðar, var tekið fram að yrði ekki sótt þing af hans hálfu að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot hans rétt heimfærð til refsiákvæða í ákærunni.

Ákærða var með dómi 4. nóvember 2008 gerð 45 daga fangelsisrefsing og hann sviptur ökurétti ævilangt fyrir brot gegn 1. mgr. sbr. 2. mgr. 45. gr. a. umferðarlaga. Hann ók bifreið sviptur ökurétti 21. janúar 2009 og var dæmdur í 45 daga fangelsi fyrir það brot auk fleiri umferðarlagabrota með dómi 5. maí 2009. Þá var honum gert að sæta fangelsi í þrjá mánuði með dómi 21. október 2011 fyrir að aka bifreið sviptur ökurétti og undir áhrifum áfengis.

Að framangreindum sakaferli ákærða virtum, sbr. 5. töluliður 1. mgr. 70. gr. almennra hegningarlaga nr. 19/1940, og að teknu tilliti til 77. gr. sömu laga þykir refsing hans hæfilega ákveðin fangelsi í 45 daga.

Engan sakarkostnað leiddi af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

Dómsorð:

Ákærði, S-kk-nf Þ-kk-nf K-kk-nf, sæti fangelsi í 45 daga.

Þ-kk-nf I-kk-nf N-kk-nf
S-3/2016

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur A-x-x M-x-x H-x-x, fæðingardagur 30. september 1977, íraskur ríkisborgari, „fyrir skjalafals, með því að hafa, föstudaginn 1. janúar 2016, framvísað við tollgæslu í Flugstöð Leifs Eiríkssonar, í blekkingarskyni, belgísku kennivottorði nr. 590-7832688-61, á nafni T-x-x B-x-x S-x-x, f.d. 30.09.1977, með gildistíma frá 19.05.2014 til 19.05.2019, sem reyndist breytifalsað, þ.e. falsað að hluta, í kjölfar þess að ákærði hafði verið stöðvaður af tollgæslunni vegna tollskoðunar.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 2. janúar sl. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans, T-kk-ef K-kk-ef hdl., sem er hæfilega ákveðin 160.000 krónur, að meðtöldum virðisaukaskatti.

Dóm þennan kveður upp G-kk-nf A-kk-nf héraðsdómari.

D ó m s o r ð:

Ákærði, A-x-x M-x-x H-x-x, fæðingardagur 30. september 1977, sæti fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 2. janúar sl. með fullri dagatölu.

Ákærði greiði málsvarnarlaun skipaðs verjanda síns, T-kk-ef K-kk-ef héraðsdómslögmanns, 160.000 krónur.

G-kk-nf A-kk-nf
S-40/2016

Mál þetta, sem var dómtekið 4. mars 2016, er höfðað með ákæru lögreglustjórans á höfuðborgarsvæðinu, útgefinni 9. febrúar 2016, gegn R-kk-þgf W-x-x L-x-x, kt. 000000-0000, Seljabraut 22, Reykjavík, „fyrir þjófnað, með því að hafa föstudaginn 27. nóvember 2015, stolið heyrnartólum og hátalara af gerðinni Beats að samtals söluverðmæti 51.890 kr. í verslun Elko í Lindum í Kópavogi.“

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærði höfðu tjáð sig stuttlega um lagaatriði og ákvörðun viðurlaga. Fram kom í máli ákærða að hann væri nú byrjaður í námi.

Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í [...] árið 1985. Samkvæmt sakavottorði ákærða hefur honum átta sinnum áður verið gerð refsing frá árinu 2005. Þau brot sem nú hafa áhrif á refsingu ákærða eru eftirfarandi: Þann 12. júlí 2005, var ákærði dæmdur í sex mánaða fangelsi þar af fimm mánuði skilorðsbundna fyrir líkamsárás og gripdeild. Þann 23. maí 2005 var ákærði dæmdur í eins mánaða fangelsi, skilorðsbundið til tveggja ára fyrir þjófnað. Þann 22. ágúst 2007, gekkst ákærði undir sátt til greiðslu sektar fyrir þjófnað. Þann 29. janúar 2009 var ákærði dæmdur í tveggja ára fangelsi fyrir frelsissviptingu, húsbrot og rán. Þann 18. desember 2014 var ákærði dæmdur í þriggja mánaða fangelsi, skilorðsbundið til tveggja ára, fyrir brot gegn lögum um ávana- og fíkniefni.

Ákærði hefur með broti sínu nú rofið skilorð það sem hann fékk með síðastgreindum dómi. Með vísan til 60. gr. almennra hegningarlaga ber að dæma þann dóm upp og gera ákærða refsingu í einu lagi, sbr. 77. gr. almennra hegningarlaga.

Ákærði hefur játað brot sitt skýlaust fyrir dómi og ber að virða honum það til málsbóta. Refsing ákærða þykir að framangreindu virtu hæfilega ákveðin fangelsi í fjóra mánuði. Ekki þykja efni til að skilorðsbinda refsinguna.

Með vísan til þess að ákærði hefur verið sakfelldur fyrir brot sitt, verður honum með vísan til 1. mgr. 218. gr. sakamálalaga gert að greiða allan sakarkostnað málsins, sem er þóknun verjanda síns, S-kk-ef K-kk-ef K-kk-ef hrl. sem hæfilegur þykir 102.300 krónur að meðtöldum virðisaukaskatti.

Ekki leiddi annan sakarkostnað af máli þessu.

B-kk-nf H-kk-nf, héraðsdómari dæmir mál þetta.

D ó m s o r ð :

Ákærði, R-kk-nf W-x-x L-x-x, sæti fangelsi í fjóra mánuði.

Ákærði greiði allan sakarkostnað málsins, sem er þóknun skipaðs verjanda hans, S-kk-ef K-kk-ef K-kk-ef hæstaréttarlögmanns, 102.300 krónur.

B-kk-nf H-kk-nf
S-415/2016

Mál þetta, sem dómtekið var 17. þessa mánaðar, var höfðað með ákæru útgefinni af lögreglustjóranum á höfuðborgarsvæðinu 1. sama mánaðar, á hendur R-kk-þgf T-kk-þgf, kt. 000000-0000, Smiðjuvegi 68 í Kópavogi, „fyrir umferðarlagabrot, með því að hafa mánudaginn 27. júní 2016 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 2,61‰) norður Vesturlandsveg í Mosfellsbæ, til móts við Álafoss[k]vos, þar sem lögregla stöðvaði aksturinn“ og að hafa þannig brotið gegn 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, með áorðnum breytingum.

Samkvæmt ákæru er þess krafist að ákærði verði dæmdur til refsingar, greiðslu alls sakarkostnaðar og að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Um málsatvik er skírskotað til ákæru.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er háttsemin réttilega heimfærð til refsiákvæða í ákæru. Ákærði hefur því unnið sér til refsingar.

Samkvæmt því sem greinir á framlögðu sakavottorði, á ákærði að baki sakaferil sem nær aftur til ársins 2008 og þar af hafa eftirgreind brot hans áhrif við ákvörðun refsingar í máli þessu. Með viðurlagaákvörðun 13. október það ár samþykkti hann greiðslu sektar og tímabundna sviptingu ökuréttar, vegna aksturs undir áhrifum áfengis og ávana- og fíkniefna. Með sátt hjá lögreglustjóra 11. október 2013 samþykkti hann svo greiðslu sektar og fjögurra ára ökuréttarsviptingu frá þeim degi, fyrir ölvunarakstur fyrr á því ári.

Að framangreindum sakaferli ákærða virtum, sbr. 5. tl. 1. mgr. 70. gr. almennra hegningarlaga nr. 19/1940, og með hliðsjón af 77. gr. sömu laga og dómaframkvæmd, þykir refsing hans samkvæmt 1. mgr. 100. gr. laga nr. 50/1987, hæfilega ákveðin fangelsi í þrjátíu daga. Ekki eru efni til að skilorðsbinda þá refsingu.

Með vísan til 3. mgr., sbr. 1. mgr. 101. gr. og upphafsákvæðis 1. mgr. 102. gr. umferðarlaga, er ákærði jafnframt sviptur ökurétti ævilangt.

Á grundvelli 1. mgr. 218. gr. laga nr. 88/2008 verður ákærði dæmdur til að greiða sakarkostnað málsins, samkvæmt framlögðu yfirliti um slíkan kostnað og með stoð í öðrum gögnum málsins, svo sem greinir í dómsorði.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, R-kk-nf T-kk-nf, sæti fangelsi í þrjátíu daga.

Ákærði er sviptur ökurétti ævilangt.

Ákærði greiði 24.255 krónur í sakarkostnað.

H-kk-nf Þ-kk-nf
S-43/2016

Mál þetta, sem dómtekið var 31. síðasta mánaðar, var höfðað með ákæru útgefinni af ríkissaksóknara 3. febrúar síðastliðinn á hendur A-kk-þgf M-kk-þgf, kt. 000000-0000, nú til heimilis að Silfurtúni 8 í Garði, „fyrir umferðarlagabrot, rangar yfirlýsingar við opinbert stjórnvald og misnotkun skjals, með því að hafa fimmtudaginn 16. október 2014, ekið bifreiðinni [...] eftir Garðbraut, Garði, án þess að hafa til þess réttindi og er lögreglan hafði afskipti af ákærða umrætt sinn framvísaði hann, í blekkingarskyni, ökuskírteini útgefnu á A, kennitala 000000-0000, og í framhaldinu hélt ákærði því fram við lögreglu að hann væri A“ og að hafa þannig brotið gegn 1. mgr. 48. gr. umferðarlaga nr. 50/1987, 146. gr. og 157. gr. almennra hegningarlaga nr. 19/1940.

Í ákæru er þess krafist að ákærði verði dæmdur til refsingar og greiðslu alls sakarkostnaðar.

Um málsatvik er skírskotað til ákæru.

Ákærði sótti ekki þing og boðaði ekki forföll, en í fyrirkalli sem gefið var út 10. síðasta mánaðar og var birt ákærða ásamt ákæru málsins 16. þess mánaðar, var meðal annars tekið fram að sækti ákærði ekki þing, mætti hann búast við að dómur yrði lagður á málið að honum fjarstöddum, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot hans réttilega heimfærð til refsiákvæða í ákærunni. Ákærði hefur því unnið sér til refsingar.

Ákærði er fæddur í [...] 1982 og á samkvæmt framlögðu sakavottorði að baki sakaferil sem nær aftur til ársins 2009. Í öllum þar tilgreindum níu tilvikum sem ákærða hefur verið gerð refsing, er um að ræða brot gegn umferðarlögum. Honum hefur tvívegis verið gerð refsing fyrir ölvunarakstur, þar af í síðara tilvikinu einnig fyrir að aka sviptur ökurétti og var ákærði af því tilefni með dómi 31. mars 2010 dæmdur til greiðslu sektar og sviptur ökurétti í þrjú ár frá 17. október 2010. Eftir að sá dómur gekk hefur ákærða í öðrum sjö tilvikum verið gerð refsing fyrir að aka sviptur ökurétti, þar af í einu tilviki einnig fyrir brot gegn 1. og 2. mgr. 25. gr. umferðarlaga.

Með hliðsjón af 77. gr. almennra hegningarlaga, þykir refsing ákærða hæfilega ákveðin fangelsi í þrjátíu daga, en rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Engan sakarkostnað leiddi af meðferð málsins.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, A-kk-nf M-kk-nf, sæti fangelsi í þrjátíu daga, en fresta skal fullnustu refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

H-kk-nf Þ-kk-nf